Document ID: /roh_data/filtered/fineweb-2-filterrobots_roh.jsonl.gz/37274

Nagina zona d’industria a San Vittore
- Mardi, 26.9.2017, 11:29
Nagina zona d'industria nova a San Vittore. La radunanza communala ha renvià glindesdi saira la dumonda cun 114 gea cunter 16 na e 8 abstenziuns. Il project preveseva da transfurmar il territori da la plazza aviatica en ina zona d’industria.
Dapi 2007 exista in project che prevesa da transfurmar il territori da la plazza aviatica da San Vittore en ina zona d' industria. En il plan directiv chantunal è fixà che l'areal duess esser ina zona da plazzas da lavur d'impurtanza chantunala.
Suprastanza communala era cunter il project
La presidenta communala Nicoletta Noi-Togni ma era la maioritad dal cussegl communal eran gia s’exprimids cunter il project. Surtut temeva la suprastanza communala in massiv augment dal traffic da camiuns e dals cunfinaris na da l’Italia cun tut sias consequenzas negativas.
RR novitads 11:00